Chindia Targoviste - Hermannstadt (vineri, ora 18:00 , Digi Sport 1 )

Botoşani - Shkëndija (joi, ora 18:45, Digi Sport 1)

"Comunicat PCH

Asistam la cel mai puternic linsaj mediatic din ultimele decenii. Romanii sunt invrajbiti impotriva romanilor. Oameni de televiziune, care traiesc (din cand in cand) din banii partidelor, care au de castigat daca ne omoram intre noi in strada, pentru ca atunci le creste cel mai mult audienta, au renuntat sa mai vorbeasca despre mizeriile acestui Guvern, despre lasitatea si nesimtirea penalilor si au tabarat pe cei care sunt vinovati de toate relele din tara asta: ULTRASII. In mod special “ULTRASII LUI DINAMO”.

Domnule Rares Bogdan, mai aveai putin si chemai minerii sa elibereze Piata Victoriei de ultrasi si sa planteze panselute. Inteleg ca nu-l simpatizezi pe Ion Iliescu. Foarte bine. Nici noi. Dar ce diferenta este intre tine, care ne numesti pe noi “huligani” si el, care ii numea “golani” pe cei din Piata Universitatii in ’90?

Acelasi Iliescu Ion care declansa in ’89 vanatoarea de teroristi, la fel cum faci tu acum prin instigarea multimii impotriva grupurilor “ultras”.

La ce varsta ai calcat prima data in Capitala? Dar pe un stadion de fotbal din Bucuresti?

Ai idee ca printre “golanii” de la Universitate ne aflam si noi cei din peluze?

Te-ai gandit vreodata ca primii tineri care au iesit in strada in Bucuresti, in noaptea de 21 decembrie 1989, au fost cei din peluze? (nu te obosi sa-i cauti printre “revolutionari”, pentru ca nu s-au inghesuit sa se agate de beneficiile si privilegiile obtinute de oportunisti)

Ai stiut vreodata ca scandarile impotriva lui Ceausescu din ‘89, ca si cele impotriva FSN-ului din ‘90, ca si cele impotriva PSD-ului din 2017, au fost aduse in strada direct din peluze?

“Ole, ole, ole, oleeeee, Ceausescu nu mai e!” iti suna cunoscut?

“Noi de-aicea nu plecam, nu plecam acasa/ Pana nu vom castiga LIBERTATEA noastra!” ai auzit asta vreodata?

“PSD si PDL/ Aceeasi mizerie!” iti spune ceva?

“La puscarie! Cu totii la puscarie!”

Am vazut ca-ti place ce se striga-n strada. Ai vrea sa fie cat mai multi in fiecare seara. Simti ca ai si tu un merit. Acolo e muzica pe care o fredonezi cu placere. Dar de ce-i urasti pe aia care au venit cu versurile?

Afla domnule Rares, ca printre penali avem si noi clientii nostri. Unii care au amestecat fotbalul cu politica. Unii care s-au capatuit in timp ce au distrus sportul. Unii care au dat legi prin care sa fim interzisi, pentru ca am fost primii care au strigat la ei in mod public. Unii care ar trebui sa ajunga “la brutarie.” Noi i-am trimis acolo, cu mult inainte sa apari tu la televizor. Ordonanta asta ne sta in gat.

Printre cei cuminti care au participat la protest, dar si printre “huliganii” care au aruncat cu bulgari de zapada, suntem convinsi ca se aflau si suporteri ai echipelor de fotbal din Bucuresti. Sau “ultrasi”, cum iti place tie sa-i numesti. Dar asta nu justifica MINCIUNA, DEZINFORMAREA si INSTIGAREA.

Ai fost vreodata pe un stadion de? Sau si tu esti un fel de Mirciulica Badea care are repulsie fata de fenomenul fotbal? Ai auzit si tu ca acolo sunt baietii aia rai, fara familie, fara principii, care vorbesc urat si nu pun mana la gura cand stranuta.

Vezi ca nu suntem chiar toti asa de cuminti ca tine. Nu toti “suntem 12” si nu toti ne imbracam supusi si obedienti in galben pentru ca asa cer campaniile publicitare din care voi aveti partea voastra.

Voi va permiteti sa vorbiti de diversiune, cand meseria voastra este manipularea?

Voi va speriati de o portavoce, cand din banii furati de la romani de catre prea cuviosii vostri stapani, Vantu, Ghita, Voiculescu… v-ati facut televiziuni si prostiti lumea in fiecare seara?

Domnule Rares, pe o pagina de FB care are peste 100.000 de urmaritori, tu te legi de un comentariu al unuia care intreaba daca se merge la protest? De ce nu observi faptul ca nu i-a raspuns nimeni la acel comentariu? De ce printre cei 100.000 de protestatari se pot strecura si provocatori, iar pe o pagina cu 100.000 de oameni nu ar putea?!

(cel care postase acel comentariu, Gabriel Lepadatu, este un suporter din Ploiesti care a participat la protest la el in oras. Omul a iesit in strada, probabil, chiar la indemnul lui Rares Bogdan)

De ce intr-o multime de 100.000 de tineri nu pot fi si suporteri ai echipelor de fotbal? Ei n-au voie la protest? Ce-ti va spune constiinta, domnule Rares Bogdan, daca vreunul dintre ultrasi, prezent la proteste cu fularul echipei favorite la gat, va fi linsat de multime, pentru ca va fi considerat element provocator periculos?

Habar nu aveti ce inseamna ultras, dar timp de cateva ore ati vorbit numai despre “acesti huligani”, incat ati uitat si pentru ce a iesit lumea in strada.

Ati batut campii despre cum s-au organizat golanii la RIN, fara nicio dovada despre asa ceva. Probabil tot acolo s-a gasit si “armament, munitie, masina de scris automata si o tiparnita de bani.”

I-ati ironizat pe cei de la RTV pentru prostia aia cu 50 de lei de persoana si 30 de lei de catel, dar voi nu sunteti cu nimic mai presus cand spuneti ca suporterii lui Dinamo au primit bani ca sa vina in Piata.

Rares Bogdan, cand i-ai laudat si i-ai lingusit pe bravii jandarmi pentru tenacitatea cu care au dat cu gaze lacrimogene in multime, desi acolo erau si copii, semanai perfect cu Ion Iliescu atunci cand le multumea parinteste minerilor pentru felul in care au curatat Piata Universitatii “de huligani si de urmele vandalismelor lor”

Oricum intre violentele minerilor din 13-15 iunie ‘90 si violentele jandarmilor din 2012 nu este nicio diferenta. Si unii si altii au fost rasplatiti si apreciati. Nici unii nici altii n-au fost trasi la raspundere.

Domnule Rares Bogdan, daca ai DEMNITATEA de care vorbesti tot timpul, retrage-ti cuvintele prin care ne-ai calomniat si ne-ai terfelit in fata romanilor.

Vrei sa vorbim? Vrei sa venim in emisiune sa afli adevarul despre noi? Vrei sa stii si pozitia noastra? Noi suntem AICI. Poate vei fi surprins sa afli ca suntem de aceeasi partea a baricadei.

Si probabil la fel de uimit vei fi sa afli ca niciunul dintre noi n-a fost la meciul de baschet Steaua – Dinamo, asa cum te-au informat “sursele”. Ne-am mobilizat pe FB pentru meciul de handbal Dinamo – Steaua, unde am cantat timp de doua ore si am ragusit scandand mesaje obscene impotriva PSD-ului. Si nu era nevoie de vreo investigatie pentru a afla asta, pentru ca meciul a fost televizat.

PS: Uitati-va la protestul nostru pasnic din 16.08.16 si veti intelege ca nu suntem chiar ultimii desculti. Sau tocmai asta va ustura de-i instigati acum pe oameni impotriva noastra?", se arată în comunicatul dat de Peluza Cătălin Hîldan.

Etichete:

,

,